| Medaljeoversikt |
| --- |
| Konkurrerte for Spanias flagg Spania |
| Boccia |
|  Paralympiske leker |
| Sølv | Beijing 2008 | BC3, par |
| Sølv | Athen 2004 | BC3, par |
| VM i boccia |
| Bronse | Rio de Janeiro 2006 | BC3, par |
| Gull | Póvoa de Varzim 2002 | BC3, par |
| Sølv | New York 1998 | BC3, par |
| Verdenscupen i boccia |
| Bronse | Christchurch 2003 | BC3, individuelt |
| Gull | Christchurch 2003 | BC3, par |
| Bronse | Mar del Plata 1999 | BC3, individuelt |
| EM i boccia |
| Sølv | Póvoa de Varzim 2005 | BC3, individuelt |
| Sølv | Póvoa de Varzim 2005 | BC3, par |

**José Manuel Rodríguez Vázquez** (født 2. september 1980) er en spansk bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne.

Han har cerebral parese, grunnet oksygenmangel ved fødselen og har medaljer fra både OL, VM og EM i boccia.

Karriere
--------

Rodríguez fikk sølv i klassen BC3 for par ved VM i boccia 1998 i New York, og året etter fikk han bronse ved Verdenscupen i boccia 1999, som ble arrangert i Mar del Plata i Argentina. Ved VM i boccia 2002 kom han på 31.-plass individuelt, men kom på 1.-plass i parkonkurransen. 

Han fikk bronsemedalje individuelt ved Verdenscupen i boccia 2003 på New Zealand, bak spanske Santiago Pesquera og canadiske Paul Gauthier, og han fikk også gull i parkonkurransen, sammen Santiago Pesquera Blanco.

Året etter deltok han ved Paralympiske sommerleker 2004 i Athen. I den individuelle konkurransen (BC3) vant han sin gruppe i gruppespillet, og gikk videre til sluttspillet, men der tapte han kvartfinalen sin 0-5 mot sin landsmann Santiago Pesquera Blanco, og endte på 7.-plass. I parkonkurransen stilte han sammen med Santiago Pesquera Blanco. De vant alle tre kampene i gruppespillet, og vant semifinalen 6-0 mot Canada. Imidlertid tapte de finalen 1-4 for Sør-Korea, dermed kom de på 2.-plass i parkonkurransen. Ved EM i boccia 2005 fikk han to nye medaljer. Individuelt kom han på 2.-plass, etter finaletap for Santiago Pesquera Blanco, og også i lagkonkurransen fikk han sølv, der han spilte sammen Pesquera. Han fikk ikke medalje individuelt ved Verdensmesterskapet i boccia 2006, der han tapte bronsefinalen 1-7 for portugisiske Mario Peixoto, men i parkonkurransen fikk Spania 3.-plass, etter at de slo Portugal på tie-break i bronsefinalen, etter 3-3 ved full tid. Ved utgangen av 2006 var han dermed rangert som nummer to i verden i klassen BC3, bak Santiago Pesquera Blanco.

Ved Verdenscupen i boccia 2007 kom Rodriguez på 21.-plass individuelt, etter å ha blitt slått ut i 1/16-finalen. I parkonkurransen kom Spania på 7.-plass. Året etter deltok han ved Paralympiske sommerleker 2008 i Beijing. I den individuelle konkurransen ble han slått ut i 1/16-finalen, der han tapte for britiske Scott McCowan, og endte på 11.-plass. I parkonkurransen kom han på 2.-plass, sammen Yolanda Martin og Santiago Pesquera Blanco. Ved utgangen av 2008 var han dermed rangert som nummer 9 i verden. 

Han fikk ingen medaljer ved EM i boccia 2009, men endte på 4.-plass individuelt i klassen BC3, og 5.-plass i parkonkurransen. Ved VM i boccia 2010 ble han slått ut i 1/8-finalen, der han tapte 0-10 for portugisiske José Macedo, som senere vant VM-finalen. Rodriguez endte på 16.-plass individuelt. I parkonkurransen kom Spania på 5.-plass. Året etter deltok han ved Verdenscupen i boccia 2011, der han kom på 7.-plass individuelt og 10.-plass i parkonkurransen.

I 2012 deltok han ved sine tredje Paralympics, da han deltok ved Paralympiske sommerleker 2012 i London. Akkurat som i forrige paralympiske leker ble han slått ut av Scott McCowan i 1/16-finalen den individuelle konkurransen, denne gangen tapte han 0-11. I parkonkurransen spilte han sammen Sandra Peña Cortes og Veronica Pamies Morera, men de tapte alle tre kampene i gruppespillet, og gikk ikke videre til sluttspillet.

Han deltok ikke ved EM i boccia 2013.

Referanser
----------

1. ↑  Spanias paralympiske komité - *Athen 2004 - Jose Manuel Rodriguez Vazquez*, besøkt 30. juni 2013.
2. ↑  Aspace Sur - *Nuestro campeón de boccia Chema Rodríguez, rumbo a El Ferrol*, besøkt 29. juni 2013.
3. ↑  Spanias paralympiske komité - *José Manuel Rodríguez Vázquez* Arkivert 6. september 2012 hos Wayback Machine. besøkt 29. juni 2013.
4. 1 2 3 4  CPISRA - *Boccia CPISRA World Ranking List 2006* Arkivert 16. september 2012 hos Wayback Machine. besøkt 30. juni 2013
5. 1 2  Spanias paralympiske komité - *Santiago Pesquera Blanco* Arkivert 6. september 2012 hos Wayback Machine. besøkt 30. juni 2013.
6. ↑  IPC - *ATHENS 2004 Paralympic Games - Boccia - Mixed Individual BC3*, besøkt 30. juni 2013.
7. ↑  IPC - *ATHENS 2004 Paralympic Games - Boccia - Mixed Pairs BC3*, besøkt 30. juni 2013.
8. ↑  International Boccia Committee - *World Championships 2006 - BC3* Arkivert 15. juli 2009 hos Wayback Machine. besøkt 30. juni 2013.
9. ↑  CPISRA 2007 boccia world cup (arkivert hos Wayback Machine), besøkt 30. juni 2013.
10. ↑  IPC - *London 2012 Paralympic Games - Boccia - Mixed Individual BC3*, besøkt 30. juni 2013.
11. ↑  CPISRA - *Boccia CPISRA World Ranking List 2008* Arkivert 16. september 2012 hos Wayback Machine. besøkt 30. juni 2013.
12. ↑  CPISRA - *Boccia European Championships 2009 - Regional Championships Povoa de Varzim* Arkivert 16. september 2012 hos Wayback Machine. besøkt 30. juni 2013.
13. ↑  CPISRA -  *Boccia World Championships Lisboa 2010* Arkivert 16. september 2012 hos Wayback Machine. besøkt 30. juni 2013.
14. ↑  IPC - *London 2012 Paralympic Games - Boccia - Mixed Individual BC3*, besøkt 30. juni 2013.
15. ↑  IPC - *London 2012 Paralympic Games - Boccia - Mixed Pairs BC3*, besøkt 30. juni 2013.
16. ↑  Euro 2013 boccia - *Spain* Arkivert 27. juni 2013 hos Wayback Machine. besøkt 30. juni 2013.

Eksterne lenker
---------------

* Profil hos IPC Arkivert 4. mars 2016 hos Wayback Machine.
* Profil hos den spanske paralympiske komité
* Profil hos London2012.com (arkivert)